CELEX: 32011R0761
Language: lt
Date: 2011-07-29 00:00:00
Title: 2011 m. liepos 29 d. Komisijos įgyvendinimo reglamentas (ES) Nr. 761/2011 dėl tam tikrų prekių klasifikavimo Kombinuotojoje nomenklatūroje

3.8.2011   
            
            
               LT
            
            
               Europos Sąjungos oficialusis leidinys
            
            
               L 200/1
            
         KOMISIJOS ĮGYVENDINIMO REGLAMENTAS (ES) Nr. 761/2011
   2011 m. liepos 29 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 29 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Jungtis, kurią sudaro plastiko korpusas su angomis abiejuose galuose, skirtomis skysčiams įtekėti ir ištekėti. Jungtis uždengta užsukamuoju dangteliu, joje įtaisyta atbulinio vožtuvo pavidalo sklendė.
                  Jungtis naudojama medicininiuose infuzijos rinkiniuose. Vienas jos galas prijungiamas prie vamzdelio, kitas – prie švirkšto ar infuzijos linijos. Sklendė atsidaro prijungus jungtį prie švirkšto arba infuzijos linijos ir užsidaro ją atjungus, neleisdama infuzijos metu nutekėti skysčiui ir patekti orui.
                  Jungtys pateikiamos steriliose arba nesteriliose pakuotėse.
                  
                      (1) Žr. paveikslą.
               
               
                  8481 30 99
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 90 skirsnio 1 pastabos g punktu bei KN kodus 8481, 8481 30 ir 8481 30 99 atitinkančiais prekių aprašymais.
                  Atsižvelgiant į jos funkciją, fizines charakteristikas ir veikimo būdą, ši jungtis laikytina atbuliniu vožtuvu, priskiriamu 8481 30 subpozicijai, nes ji naudojama skysčių tėkmei reguliuoti atidarant arba uždarant sklendę ir leidžiant skysčiui pratekėti tik viena kryptimi (taip pat žr. Suderintos sistemos paaiškinimų 8481 pozicijos paaiškinimus).
                  Pagal 90 skirsnio 1 pastabos g punktą gaminys neklasifikuotinas kaip medicinos prietaisas ar įrenginys ir nepriskirtinas 9018 pozicijai.
                  Be to, net jeigu gaminys pateikiamas steriliose pakuotėse, jis neidentifikuotinas kaip 9018 pozicijai priskiriamas gaminys.
                  Todėl gaminys klasifikuotinas kaip atbulinis vožtuvas iš plastiko priskiriant KN kodą 8481 30 99.
               
            
         
      
         (1)  Paveikslas pateikiamas tik informacijos tikslais.